**Cwrs Uwch - Uned Gyfoes**

**Hoff Gân Gymraeg Dysgwyr**

**Geirfa**

|  |  |
| --- | --- |
| bro fy mebyd *the area where I was bought up*  cenedl (cenhedloedd) *nation(s)*  gorsedd(au) *throne(s)*  gwawr(iau) *dawn(s)*  gwyddbwyll *chess*  wybren awyr  y fagddu *utter darkness*  ymerodraeth(au) *empire(s)* | cynhyrchydd *producer(s)*  (cynhyrchwyr)  cynefin(oedd) *habitat(s)/*  *diversity(-ies)*  Dydd y Farn *the Day of Judgement*  enaid (eneidiau) *soul(s)*  taeog(ion) *serf(s)*  ymerawdwr *emperor(s)*  (ymerawdwyr) |
| annog *to encourage*  awgrymu *to suggest*  bloeddio gweiddi’n uchel  caniatáu *to allow*  dihoeni *to weaken/to waste away*  hollti *to split*  llifo *to flow*  rhuo *to roar*  seboni *to lather/to flatter* | crasboeth *scorching hot*  digalon *depressed/disheartened*  ysblennydd *splendid/grand* |

|  |  |
| --- | --- |
| bod yn drech na fi *to be too much for me* er gwaethaf *despite*  gerbron *in front of/in the presence of* | o blith *from (amongst)*  rŵan hyn *right now (*gogledd*)*  yn seiliedig ar *based on* |

**Cyflwyniad**

Ym mis Medi a mis Hydref, gofynnodd BBC Radio Cymru pa un oedd hoff gân Gymraeg dysgwyr. Roedd tiwtoriaid Cymraeg wedi dewis deg cân i’w rhoi ar restr fer ac wedyn cafodd dysgwyr gyfle i bleidleisio dros eu hoff gân o blith y deg yma. Ar 12fed Hydref, cafodd canlyniad y bleidlais ei gyhoeddi ar raglen Ifan Jones Evans ar Radio Cymru a chawson ni glywed pa gân enillodd deitl ‘Hoff Gân Gymraeg Dysgwyr’. Bydd cyfle i glywed y tair cân uchaf ar y rhestr yn yr uned hon ac i ddysgu mwy am y caneuon a’r artistiaid sy’n eu canu.

**Y Rhestr Fer**

Dyma’r deg cân oedd ar y rhestr fer ar gyfer y bleidlais. Dych chi wedi clywed y caneuon hyn? Neu dych chi’n gwybod rhywbeth am y grwpiau neu’r cantorion? Pa gân dych chi’n meddwl oedd rhif un?

**Gwyneth Glyn** – Adra **Eden** – Paid â Bod Ofn

**Colorama** – Dere mewn **Bryn Fôn** – Rebal Wîcend

**Sŵnami** – Dihoeni **Yws Gwynedd** – Sebona Fi

**Elin Fflur** – Harbwr Diogel **Huw Chiswell** – Y Cwm

**Candelas ac Alys Williams** – Llwytha’r Gwn **Dafydd Iwan ac Ar Log** – Yma o Hyd

**Gwrando a siarad 1 – Gwyneth Glyn**

1. Byddwch chi’n clywed Gwyneth Glyn yn sgwrsio gyda Beti George am sut cafodd y gân *Adra* ei recordio ar ddechrau ei gyrfa yn gantores. Ar ddechrau’r darn, mae Gwyneth yn siarad am gyd-ddigwyddiad ac yn dweud:

“**O’n i’n digwydd bod yn** byw ar yr un stryd”

Parwch ddau hanner y brawddegau isod i greu brawddegau cyflawn yn cynnwys ‘**..digwydd bod yn...**’.

|  |  |  |
| --- | --- | --- |
| Ro’n i’n digwydd bod yn yr archfarchnad... |  | ..pan ddaeth hen ffrind i sefyll ar y platfform wrth fy ochr i. |
| Ro’n i’n digwydd bod yn gwrando ar y radio yn y car... |  | ..â chwaer-yng-nghyfraith cefnder mam Elin Fflur. |
| Ro’n i’n digwydd bod yn aros am drên... |  | ..ar y diwrnod roedd o i fod i gael cyfarfod pwysig efo’r bos. |
| Roedd y tywydd yn digwydd bod yn braf... |  | ..pan ffoniodd fy ngŵr i ofyn i fi ddod â blawd a menyn gartref. |
| Roedd o’n digwydd bod adra’n sâl... |  | ..ar ddiwrnod cynta’r gwyliau. |
| Roedd hi’n digwydd bod yn aelod o’r un côr... |  | ..pan glywais i fy chwaer yn siarad ar y newyddion. |

1. Yn y darn, mae Gwyneth yn siarad am ei ffrind ac yn dweud:

“Hi **ddaru’n annog i** i recordio”.

Sut basech chi’n ysgrifennu “**ddaru’n annog i**” mewn Cymraeg mwy ffurfiol, a sut basai pobl yn eich ardal chi yn dweud hyn?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meddyliwch am bobl sydd wedi bod yn ddylanwad ar eich bywyd chi mewn rhyw ffordd, a dwedwch mai nhw wnaeth eich annog chi i wneud rhywbeth, e.e.:

Fy athrawes Cemeg wnaeth fy annog i i astudio gwyddoniaeth.

Fy mhartner ddaru’n annog i i ddechrau dysgu Cymraeg.

1. Wrth ddweud bod rhywun wedi ymateb mewn ffordd emosiynol iawn, mae Gwyneth yn dweud ei fod **yn ei ddagrau** ac **wedi’i gyffwrdd**. Newidiwch yr ymadroddion hyn i siarad am bobl wahanol:

Roedd o yn ei ddagrau Roedd o wedi’i gyffwrdd.

Roedd hi \_\_\_\_\_\_\_\_\_\_\_\_\_\_\_\_\_\_\_\_\_ Roedd hi \_\_\_\_\_\_\_\_\_\_\_\_\_\_\_\_\_\_\_\_\_\_

Ro’n i \_\_\_\_\_\_\_\_\_\_\_\_\_\_\_\_\_\_\_\_\_\_\_ Ro’n i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ro’t ti \_\_\_\_\_\_\_\_\_\_\_\_\_\_\_\_\_\_\_\_\_\_\_ Ro’t ti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ro’n ni \_\_\_\_\_\_\_\_\_\_\_\_\_\_\_\_\_\_\_\_\_\_ Ro’n ni \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ro’ch chi \_\_\_\_\_\_\_\_\_\_\_\_\_\_\_\_\_\_\_\_\_ Ro’ch chi \_\_\_\_\_\_\_\_\_\_\_\_\_\_\_\_\_\_\_\_\_\_

Ro’n nhw \_\_\_\_\_\_\_\_\_\_\_\_\_\_\_\_\_\_\_\_\_ Ro’n nhw \_\_\_\_\_\_\_\_\_\_\_\_\_\_\_\_\_\_\_\_\_\_

1. Wrth i chi wrando ar y clip am y tro cyntaf, gwrandewch am enwau’r bobl ganlynol:

**Luned Emyr Dyl Mei Ray Gravell (Grav)**

Sut mae’r bobl yma yn rhan o stori’r gân *Adra*?

|  |  |
| --- | --- |
| Cynhyrchydd cerddoriaeth wnaeth wahodd Gwyneth i’r stiwdio i recordio’r gân. |  |
| Cyn-chwaraewr rygbi a chyflwynydd radio oedd yn hoff iawn o’r gân. |  |
| Ffrind agos oedd yn byw gyda Gwyneth Glyn pan ysgrifennodd hi’r gân. |  |

1. Pam aeth Gwyneth i siop elusen *Pet Rescue*?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pam doedd Grav ddim yn hapus i chwarae’r gân ar ei raglen radio pan glywodd e hi’r tro cynta?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Wrth iddi adrodd y stori, sut mae Gwyneth yn dweud y pethau isod?

Es i i un o siopau elusen Caernarfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daeth Dyl Mei o hyd i mi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fy helpu i ar ddechrau fy ngyrfa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Do’n i ddim yn caniatáu i fi fy hun sylweddoli... \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Basai hynny wedi bod yn drech na fi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Adra* – Gwyneth Glyn**

1. Ar ôl i chi glywed *Adra*, ceisiwch gofio pa ganeuon gan artistiaid eraill sy’n cael eu dyfynnu:

**Adra**

"*There is a town in North Ontario*",

meddai Neil Young yn ei gân.

"*Sweet home Alabama*",

meddai Skynyrd 'rownd y tân.

"Rwy'n mynd yn ôl i Flaenau Ffestiniog, ie..."

meddai'r hen Debot Piws.

"*Take me home, country roads*",

meddai Denver - ond be' 'di'r iws?

"Does unman yn debyg i adra",

meddan nhw wrtha fi.

Does unman yn debyg i Adra, na.

Ond mae Adra'n debyg iawn i chdi.

Dwn i ddim lle dw i'n mynd,

Dwn i ddim lle dw i 'di bod.

Sgin i'm syniad lle dw i rŵan hyn

A Duw a ŵyr lle dw i i fod.

Dw i 'di cysgu dan sêr yn y Sahara,

Ac aros ar fy nhraed drwy'r nos ym Mhrâg.

Dw i 'di dawnsio ar fynydd hefo ffrindiau newydd,

A deffro ar awyren wag.

"Does unman yn debyg i adra",

meddan nhw wrtha fi.

Does unman yn debyg i Adra, na.

Ond mae Adra'n debyg iawn i chdi.

Fy nghynefin yw fy nefoedd,

A bro fy mebyd yw fy myd.

'Nabod fa'ma cystal â fi fy hun,

Felly pam dw i ar goll o hyd?

Sgin i'm map, a sgin i'm arwydd.

A sgin i'm "rough guide" ar y daith.

Dw i'n cau fy llygaid ac agor fy enaid

A dilyn lôn dy lais.

Dw i'n cau fy llygaid ac agor fy enaid

A dilyn lôn dy lais.

"Does unman yn debyg i adra",

meddan nhw wrtha fi.

Does unman yn debyg i Adra, na.

Ond mae Adra'n debyg iawn i chdi.

1. Yn y gân, mae Gwyneth yn dweud ei bod hi ddim yn gwybod 4 peth. Beth ydy’r 4 peth a sut mae hi’n dweud hyn (3 gwahanol ffordd)?
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Sut mae hi’n dweud ‘dw i wedi...’, a beth ydy’r 4 peth mae hi wedi eu gwneud?
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Sut mae hi’n dweud ‘does dim... gyda fi’ / ‘does gen i ddim...’, a beth ydy’r 3 peth sydd ddim gyda hi?
12. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
14. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**Siaradwch**

* Ble mae Adra/Gartre i chi?
* Dych chi wedi symud eich cartref sawl gwaith? Dych chi wedi symud yn bell, neu wedi aros yn yr un ardal?
* Dych chi’n dal i feddwl am fro eich mebyd fel Adra/Gartref?
* Beth sy’n gwneud cartref i chi?

***Sebona Fi* – Yws Gwynedd**

Band roc ydy Yws Gwynedd, sy’n cymryd eu henw o enw’r prif leisydd, Ywain Gwynedd. (ie, Ywain, nid Owain!). Dydy’r band ddim wedi chwarae’n fyw ers 2017 – ro’n nhw’n hynod boblogaidd bryd hynny ac yn denu cynulleidfaoedd mawr o bobl ifanc i’w gigs. Yn yr Eisteddfod Genedlaethol y flwyddyn honno, daeth y gynulleidfa fwya erioed i Maes B ar y nos Sadwrn pan oedd Yws Gwynedd yn cloi’r noson.

Mae Radio Cymru yn dal i gael llawer o geisiadau i chwarae caneuon Yws Gwynedd. Maen nhw’n dal yn boblogaidd felly, yn arbennig y gân *Sebona Fi*, fel mae canlyniad y bleidlais hon yn ei ddangos.

Mae ‘seboni’ yn gallu golygu gorchuddio rhywbeth â sebon, neu yn ffigurol, mae’n golygu gor-ddweud pethau neis er mwyn i rywun deimlo’n dda (*to flatter*). Does dim ots pa ystyr sydd gan Yws Gwynedd - cân i godi hwyl ydy *Sebona Fi*. Mae’n ein hannog i beidio poeni gormod am bethau diflas bywyd ac i fwynhau’r pethau da:

‘Cos da ni gyd yn rhedeg fel rhyw lygod mawr,  
Oes sgen ti hanner awr, sebona fi,  
A cofia’r un hen petha sydd yn poeni pawb,  
Ond pridd yn y pendraw ydan ni   
  
O ma bywyd môr braf,   
Blas y grawnwin yn gryf yn y gwin.  
A’r cwmni’n dda...

**Siaradwch**

* Dych chi wedi clywed rhai o ganeuon Yws Gwynedd?
* Dych chi wedi bod mewn gig Cymraeg - Maes B, efallai?
* Ar beth fyddwch chi’n gwrando pan mae eisiau cân i godi’ch hwyliau?
* Dych chi’n arfer mynd i weld cerddoriaeth fyw? Dych chi’n gweld eisiau hynny yn ystod cyfnod y pandemig?

***Breuddwyd Macsen***

Milwr Rhufeinig o Sbaen oedd Macsen Wledig - neu Magnus Maximus yn Lladin. Daeth e’n **Ymerawdwr** Rhufain yn y flwyddyn 383. Mae chwedl Breuddwyd Macsen yn **seiliedig ar** y dyn yma. Mae’r chwedl yn hen iawn; gallwch chi weld fersiwn ohoni hi yn Llyfr Gwyn Rhydderch yn y Llyfrgell Genedlaethol yn Aberystwyth.

Dyma’r stori ...

Un bore, aeth Macsen Wledig i hela gyda thri deg dau o frenhinoedd ar hyd dyffryn Afon Tiber, sy’n llifo trwy Rufain. Erbyn canol dydd, roedd y tywydd yn **grasboeth**, felly aeth pawb i orffwys. Cwympodd Macsen i gysgu’n drwm, a dechreuodd e freuddwydio.

Roedd e’n mynd ar daith bell bell – dros yr [Alpau](https://cy.wikipedia.org/wiki/Alpau), trwy Ffrainc, ac yna dros y môr mewn llong aur i Ynys Prydain. Cerddodd i ogledd-orllewin yr ynys a gweld castell **ysblennydd**.

Aeth i mewn i’r neuadd, a gweld dau ddyn ifanc golygus yn chwarae **gwyddbwyll**. Ar bwys y ddau ddyn, roedd hen ŵr yn **cerfio** darnau **gwyddbwyl**l. Ac yn eistedd ar **orsedd** ar bwys yr hen ŵr, gwelodd e’r ferch harddaf yn y byd.

Cododd y ferch a dod ato fe. Rhoddodd Macsen ei freichiau o gwmpas ei gwddf. Ond yna – dihunodd e!

Am ddyddiau ar ôl hynny, doedd Macsen ddim eisiau gwneud unrhyw beth ond cysgu, er mwyn ceisio gweld y ferch eto. Dechreuodd pobl boeni amdano fe. Doedd e ddim yn gwneud ei waith a doedd gyda fe ddim diddordeb yn ei **ymerodraeth**.

Gofynnodd y brenhinoedd beth oedd yn bod, a dywedodd e wrthyn nhw am ei freuddwyd. Penderfynon nhw anfon negeswyr i bedwar ban y byd am dair blynedd i chwilio am y ferch. Ar ôl blwyddyn o chwilio, doedden nhw ddim wedi dod o hyd iddi hi, ac roedd Macsen mor **ddigalon** ag erioed.

Ond, **awgrymodd** un o’r brenhinoedd fod angen dechrau chwilio yn y lle buodd Macsen yn cysgu. A dyna wnaethon nhw, a mynd ar daith: dros yr Alpau, trwy Ffrainc, a dros y môr i Ynys Prydain nes dod o hyd iddi hi yn y gogledd-orllewin. Ond gwrthododd y ferch ddod gyda’r negeswyr i Rufain. “Os yw Macsen yn fy ngharu i, rhaid iddo fe ddod i chwilio amdana i ei hunan!” meddai hi.

Felly, aeth Macsen a’i filwyr i Brydain a dod o hyd i’r ferch yng Nghaer Seiont (sef Caernarfon heddiw). Ei henw hi oedd Elen Lwyddog. Ei thad – Eudaf – oedd yr hen ŵr yn cerfio darnau **gwyddbwyll**, a brodyr Elen – Cynan a Gadeon – oedd y ddau ddyn ifanc yn chwarae **gwyddbwyll**.

Priododd Macsen ac Elen, ac adeiladodd Macsen dri chastell iddi hi: yr un mwyaf yng Nghaernarfon, a’r ddau arall yng Nghaerllion a Chaerfyrddin. Gofynnodd Elen iddo fe adeiladu ffyrdd hefyd, i gysylltu'r cestyll â’i gilydd – sef Sarn Helen. Hyd heddiw, Ffyrdd Elen Lwyddog yw enw llawer o ffyrdd Rhufeinig Cymru.

1. Pa arddodiaid sy’n cael eu defnyddio gyda’r berfau hyn yn y darn:

chwilio \_\_\_\_\_\_ dod o hyd\_\_\_\_ cysylltu\_\_\_\_

1. Beth yw ystyr ‘pedwar ban y byd’?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Sut teithiodd Macsen a’i negeswyr?

\_\_\_\_\_\_\_\_ yr Alpau, \_\_\_\_\_\_\_\_ Ffrainc, a \_\_\_\_\_\_\_\_ \_\_ \_\_\_\_\_\_ i Ynys Prydain

**Siaradwch**

* Ydych chi’n cofio’ch breuddwydion chi?
* Ydych chi’n breuddwydio mewn lluniau? Lluniau lliw neu ddu a gwyn?
* Ydych chi’n breuddwydio yn Gymraeg?

***Yma o Hyd* – Dafydd Iwan ac Ar Log**

Mae’r gân **Yma o Hyd** gan Dafydd Iwan ac Ar Log yn sôn am Macsen Wledig. Mae hi’n gân boblogaidd iawn, ac yn ail anthem genedlaethol i lawer o Gymry. Mae hi’n anthem hefyd i gefnogwyr tîm rygbi’r Scarlets ac mae cefnogwyr pêl-droed Cymru wedi ei chanu hefyd.

**Wrth wrando ar y gân y tro cyntaf, rhowch gylch o gwmpas y geiriau hyn pan fyddwch chi’n eu clywed nhw:**

**yn genedl gyfan wele ni! yr wybren gwangalon**

**taeog y fagddu y wawr gerbron**

1. Wrth wrando eto, llenwch y bylchau yn y pennill olaf

\_\_\_\_\_\_\_\_\_\_\_\_ i Facsen Wledig  
Adael ein \_\_\_\_\_\_\_\_\_\_ yn un darn  
A bloeddiwn gerbron y \_\_\_\_\_\_\_\_\_  
'Mi fyddwn yma \_\_\_\_\_\_ Ddydd y Farn!'  
Er \_\_\_\_\_\_\_\_\_ pob Dic Sion Dafydd  
Er gwaetha 'rhen Fagi a'i \_\_\_\_\_\_\_  
Byddwn \_\_\_\_\_\_\_ hyd ddiwedd amser  
A bydd yr iaith Gymraeg \_\_\_\_\_ \_\_\_\_\_\_\_!

1. Heb edrych ar eiriau’r gân, ysgrifennwch y rhifau hyn mewn geiriau:

**1600 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**383 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. “Ry’n ni yma o hyd.”

Mae ‘yma o hyd’ yn golygu ‘yn dal yma’ (*still here*).

Ydych chi’n gwybod beth yw ystyr yr ymadroddion yma sy’n defnyddio ‘hyd’?

hyd a lled \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dod o hyd i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o hyd ac o hyd \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hyd yn oed \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hyd y gwn i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hyd heddiw \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar hyd y nos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. “Er gwaetha pawb a phopeth...”

Gyda’ch partner, meddyliwch am frawddeg yn cynnwys ‘er gwaetha’, ac ysgrifennwch hi fan hyn:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yna, llenwch y bylchau yn y tabl yma:

|  |  |  |
| --- | --- | --- |
| **cysefin** | **cymharol** | **eithaf** |
|  | gwaeth | gwaetha |
|  | gwell |  |
| bach |  |  |
|  |  | mwya |

1. Mae’r ail bennill yn cynnwys llawer o ferfau gorchmynnol yn y trydydd person. ’Dyn ni ddim yn eu defnyddio nhw ar lafar yn aml, a pheidiwch poeni am eu dysgu nhw heddiw! Dyma’r berfenwau – beth yw eu hystyr nhw?

chwythu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rhuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hollti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gweiddi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

llifo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

llyfu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Siaradwch**

* Ydych chi’n mwynhau canu gyda phobl eraill?
* Ydy cerddoriaeth yn bwysig i greu awyrgylch mewn gemau?
* Pa mor bwysig yw canu i godi ysbryd tîm? Dych chi’n gweld eisiau clywed y dorf wrth wylio chwaraeon yn ystod pandemig Covid-19?
* Allwch chi feddwl am ganeuon eraill sy’n cael eu cysylltu â chwaraeon?
* Beth dych chi’n feddwl o’r 3 cân uchaf yn siart y Dysgwyr? Fyddech chi’n dewis cân Gymraeg wahanol yn rhif 1?

**Yma o Hyd**

Dwyt ti'm yn cofio Macsen  
Does neb yn ei nabod o;  
Mae mil a chwe chant o flynyddoedd  
Yn amser rhy hir i'r cof;  
Pan aeth Magnus Maximus o Gymru  
Yn y flwyddyn tri-chant-wyth-tri  
A'n gadael yn genedl gyfan  
A heddiw: wele ni!  
  
*Cytgan:*  
Ry'n ni yma o hyd  
Ry'n ni yma o hyd  
Er gwaetha pawb a phopeth  
Er gwaetha pawb a phopeth  
Ry'n ni yma o hyd  
Ry'n ni yma o hyd  
Er gwaetha pawb a phopeth  
Er gwaetha pawb a phopeth  
Er gwaetha pawb a phopeth  
Ry'n ni yma o hyd  
  
Chwythed y gwynt o'r Dwyrain  
Rhued y storm o'r môr  
Hollted y mellt yr wybren  
A gwaedded y daran encôr  
Llifed dagrau'r gwangalon  
A llyfed y taeog y llawr  
Er dued yw'r fagddu o'n cwmpas  
Ry'n ni'n barod am doriad y wawr!  
  
Cofiwn i Facsen Wledig  
Adael ein gwlad yn un darn  
A bloeddiwn gerbron y gwledydd  
'Mi fyddwn yma tan Ddydd y Farn!'  
Er gwaetha pob Dic Sion Dafydd  
Er gwaetha 'rhen Fagi a'i chriw  
Byddwn yma hyd ddiwedd amser  
A bydd yr iaith Gymraeg yn fyw!

Er mwyn dathlu’r ffaith i ‘Yma O Hyd’ ennill y bleidlais, bydd Dafydd Iwan yn cynnal cyngerdd Nadolig arbennig i’r Ganolfan Dysgu Cymraeg nos Iau, 17 Rhagfyr am 8pm ar Facebook/learn Cymraeg a sianel AMAM. Cofiwch wylio.

